title: "Willy Schr\u00f6der"
text: "Willy Schr\u00f6der (15.12.1919 - 8.1.2015) wiar en b\u0113ren Muasemb\u00f6\u00f6r.\n\nLeewent\nSin Bruarwening es et wesen, t\u00f6 See t\u00f6 faar. Hi waar Koptain \u00fcp gurt Faart.\nLeeterhen, \u00fcs sin Jungen (Trii Faamnen en nen Dr\u0113ng) k\u0101m, heer Schr\u00f6der \u00f6n di Nuur\u0111-Uastsee-Kanaal \u00fcs Lootsi aarbert.\n\n1967 heer Willy Schr\u00f6der en slimi \u00d6nfal me sin Wain. Ee\u0111er des k\u00fcr hi ek muar aarberi, en sa ging hi me sin Familii t\u00f6beek naa Muasem.\nSchr\u00f6der heer masi L\u00f6n \u00f6n Muasem forkoopet. Hi heer uk en H\u00fcs becht, hur tau Uuningen benen wiar.\nJen Uuning diarfan en en Uuning iin \u00f6n sin jialer H\u00fcs heer hi langsen hent\u00f6 Lir forh\u00fc\u00fcrt, d\u0101nen \u00fcp S\u00f6l lewi wel.\n\nWilly Schr\u00f6der wiar sent 1948 bifriit me sin W\u00fcf Anna, b\u0113ren Matzen (*1922) diar \u00f6n Muasem-Uasterjen b\u0113ren en \u0101pwukset es.\nFan h\u00f6\u00f6r sen sa Saaken t\u00f6 liir \u00fcs dit, dat, wat \u00f6n Kairem \"\u00fctark\u00fc\u0111er\" jit, \u00f6n Muasem ek bikeent es, aurdat et jaa \"\u00fctenachtler\" jit.\n\nAarber fuar S\u00f6lring\n \"\u00dcs Jungen haa ik \u00f6n Muasem ek aaft Lir raaket,\n d\u0101nen D\u00fctsk snaketi, \n man jit mener aaft sen deling Liren t\u00f6 raaki, \n d\u0101nen S\u00f6lring snaki.\"\n\nDit heer Willy Schr\u00f6der sair, \u00fcs dit S\u00f6lring Uurterbok \u00fctd\u00f6nen waar (2006).\n\nWat h\u00f6m en sa fuul \u00fc\u0111er ual Muasemer olter leet klaar uuren es, es, dat dit fan di L\u00f6nsforkoopingen kemen es, hurme ja salev \u00f6n di s\u00f6stiger en soowentiger Jaaren bigent haa.\n\nSenerlig aur Schr\u00f6der es sin Lefhair t\u00f6 di S\u00f6lring Spraak, en aurdes heer hi aur lungi Jaaren d\u00fctsk Teksti \u00fcp S\u00f6lring \u0101pskrewen.\nSin gurtest Werk es noch di Meaarber \u00f6n dit S\u00f6lring Uurterbok wesen, \u00fcs hi t\u00f6hop me Carmen M\u00fcller-Matzen en Brunhilde Hagge di Aarberen d\u00f6\u00f6rluket heer, wat ja t\u00f6hop me di Uurterbokstair \u00f6n Kiil maaket her.\n\nSchr\u00f6der\nSchr\u00f6der\nSchr\u00f6der"